નવી દિલ્હી: સુપ્રીમ કોર્ટે IPCની કલમ 377ને ગુનાઈત શ્રેણીમાંથી બહાર કરી દીધી છે. ભારતમાં સમલૈંગિકતા હવે ગુનો ગણાશે નહીં. પરંતુ બાળકો અથવા પશુઓ સાથે બાંધવામાં આવતા આવા સંબંધને હજુ પણ ગુનો જ ગણવામાં આવશે. સુપ્રીમ કોર્ટના આ નિર્ણયથી LGBT સમુદાયમાં ખુશીનો માહોલ છે. આ દરમિયાન અમે તમને એક ઘટના વિશે જણાવી રહ્યા છીએ. આ કિસ્સામાં લગ્નના છ મહિના પછી જ ડૉ. પત્નીને તેનો ડૉ. પતિ ગે હોવાની વાતની જાણ થઈ ગઈ હતી. આ વાતનો ખુબ દુઃખદ અંત આવ્યો હતો. ડૉ. પત્નીએ આત્મહત્યા કરી લીધી હતી. મોત પહેલાં તેણે ફેસબુક પર લખ્યું હતું કે, તું માણસ નહીં, રાક્ષસ છે. તારા જેવા લોકો માત્ર છોકરીઓ અને તેના પરિવારજનોની લાગણી સાથે રમત રમી શકો છો.